stanford-oval/wikipedia huggingface dataset:
Ei
Muut

Aer Lingus, IATA-koodi EI, lentoyhtiö
ei, suomen kieltoverbin yksikön kolmannen persoonan taivutusmuoto
ei, negaatio, looginen konnektiivi
Ei, kaupunki Japanissa
Ei, VR-Yhtymän vaunusarja
Elannon Isku, EI, suomalainen urheiluseura
Electronic Intifada, EI, verkkojulkaisu
Encyclopaedia of Islam, EI, tietosanakirja
Internationale de l’éducation, EI, englanninkielisestä nimestä Education International, kansainvälinen opetushenkilöiden järjestö
ionisoitumisenergia, tunnus Ei
Irlanti, siviililentokoneiden kansallisuustunnus EI (myös EJ), valtio tai muu maantieteellinen alue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EI”, voi hakea sivunnimihaulla, laajalla sivunnimihaulla tai tekstihaulla.
Ebino

| Ebino (えびの市) |
| --- | --- |
 Ebinon ylänköä
 lippu:  Symboli
 Ebinon sijainti Miyazakin prefektuurissa
 Ebino
 Koordinaatit: 32°02′43″N, 130°48′39″E 
Valtio:  Japani
Alue:  Kyūshū
Prefektuuri:  Miyazakin prefektuuri
Pinta-ala:  
 – Kokonaispinta-ala:  282,93 km²
Väkiluku (09/2019):  18 152
 – Väestötiheys:  64,2 as./km²
Symbolit:  
 – Puu:  Kirishiman japaninpunamänty
 – Kukka:  Calanthe discolor
 
 https://www.city.ebino.lg.jp/ 
Infobox OKVirheellinen NIMI-arvo: 
Ebino (jap. えびの市, Ebino-shi) on Japanin kaupunki Kyūshūn saarella Miyazakin prefektuurissa. Se sijaitsee sisämaassa prefektuurin länsiosassa ja rajautuu Kumamoton ja Kagoshiman prefektuureihin. Kaupunki on rakennettu vuorten ympäröimälle Kakutōn tasangolle Sendaijoen yläjuoksulle. Etelässä sen alue nousee Kirikunivuorelle ja Ebinon ylängölle, joka kuuluu Kirishima-Kinkōwanin kansallispuistoon. Ebinossa on 18 152 asukasta (syyskuussa 2019) ja sen pinta-ala on 282,93 neliökilometriä.
Vuodesta 1564 aina Meiji-restauraatioon saakka Ebinon aluetta hallitsi Shimazu-klaani. Ebinon maaseutukaupunki perustettiin vuonna 1966 yhdistämällä Iinon, Kakutōn ja Masakin kyläkunnat. Tämän vuoksi kaupungilla ei ole yhtenäistä keskustaa. Vuonna 1970 Ebinolle myönnettiin kaupunkioikeudet. Merkittäviä elinkeinoja ovat riisin viljely ja puutarhaviljely. Ebinon ylänkö on suosittu matkailukohde, ja kaupungissa toimii myös useita kuumia lähteitä, kuten Kyōmachi-onsen.
Kaupunkia palvelevat JR Kyūshūn Hisatsu-linja ja Kitto-linja.
Aiheesta muualla

Kuvia tai muita tiedostoja aiheesta Ebino Wikimedia Commonsissa
Kaupungin internetsivut (japaniksi)
Chandler Bing

| Chandler Bing |
| --- | --- |
 Chandler viidennellä tuotantokaudella.
Luoja(t):  David Crane Marta Kauffman
Näyttelijä(t):  Matthew Perry
Kesto:  1994–2004
Ensi- esiintyminen:  Kausi 1: ”Mistä kaikki alkoi” (The One Where It All Began)
Viimeinen esiintyminen:  Kausi 10: ”Loppu” (The Last One)
Henkilötiedot
Koko nimi:  Chandler Muriel Bing
Ammatti:  tilastotieteilijä, copywriter mainostoimistossa
Sukupuoli:  mies
Asuinpaikka:  New York
Suhteet
Vanhemmat:  Nora Bing Charles Bing
Puoliso(t):  Monica Geller
Lapset:  Erica Bing Jack Bing (adoptiolapset)
Serkut:  Glen
Muut sukulaiset:  Ross Geller (lanko)
Tutut:  Joey Tribbiani Phoebe Buffay Mike Hannigan Janice Litman-Goralnik Rachel Green 
Infobox OKNimi-testi OK: 
Chandler Muriel Bing on Matthew Perryn esittämä kuvitteellinen hahmo yhdysvaltalaisessa Frendit-tilannekomediasarjassa.
Persoonallisuus

Chandler on persoonaltaan hauska ja rakastettava. Hän on tai yrittää olla vitsikäs, ja onnistuu siinä usein. Joskus Chandleria erehdytään luulemaan homoseksuaaliksi, ja tämä johtuu usein nimenomaan hänen persoonastaan. Esimerkiksi hyvinkin vakavassa tilanteessa Chandler yrittää keventää hetkeä vitsailemalla. Hän myös vitsailee aina kun jää alakynteen. Jos hänen vitsinsä eivät naurata muita, hän yrittää paeta tilanteesta muulla tavoin. Hän aloitti tupakoinnin 9-vuotiaana, ahdistuttuaan vanhempiensa erosta. Frendit pakottivat hänet lopettamaan tupakanpolton, mutta silloin tällöin hän on ratkennut polttamaan vähäksi aikaa.
Perhe

Chandlerilla on skotlantilaisia sukujuuria. Chandler Bing on romanttisten romaanien kirjoittajan Nora Tylerin Bingin ja transvestiitin tanssijan Charles Bingin poika. Hänen lapsuutensa oli traumaattinen, koska hänen vanhempansa erosivat Charlesin touhuttua allaspojan kanssa. Tästä tapauksesta Chandlerille on jäänyt huonoja muistoja jotka vaivaavat häntä vielä myöhemminkin elämässä. Hänen isällään on burlesque esitys Las Vegasissa, nimeltään Viva las Gay-gas. Hän esiintyy nimellä Helena Handbasket.
Naissuhteet

Chandlerilla on ollut useita naissuhteita, jotka päättyivät usein hyvin huonosti. Hän tapasi Rossin siskon Monica Gellerin sekä hänen ystävänsä Rachel Greenin ollessaan kiitospäivänä Rossin perheen luona. Chandler muutti myöhemmin asuntoon numero 19, jonka käytävän toisella puolella Monica ja Phoebe Buffay asuivat. Chandlerin kämppikseksi tuli myöhemmin näyttelijä Joey Tribbiani, jonka kanssa hän asui kunnes muutti Monican kanssa yhteen. Chandler avioitui myöhemmin Monican kanssa.
Naissuhteet > Janice

Janicen kanssa Chandlerilla on ollut suhde useita kertoja. Suhde kesti yleensä vain pari päivää, kunnes Chandler jätti hänet tämän ärsyttävien luonteenpiirteiden vuoksi. Kolmannella tuotantokaudella Chandlerilla ja Janicella oli vakava suhde, joka kuitenkin päättyi, kun Janice palasi ex-miehensä kanssa yhteen. Tämän jälkeen heillä oli vielä kerran lyhytkestoinen suhde, jonka Chandler päätti väittämällä muuttavansa Jemeniin. Syy suhteiden lyhytkestoisuuteen on Janicen ärsyttävä persoona ja nasaalinen sekä kovaääninen nauru. Muutkaan sarjan päähenkilöt eivät juurikaan tykkää hänestä.
Naissuhteet > Kathy

Kathy oli Joeyn naisystävä, johon Chandler vahingossa rakastui. Chandler oli juuri aikomassa iskeä hänet, kun hän sai tietää, että nainen odotti Joeya treffeille. Tämän jälkeen hän nopeasti rakastui Kathyyn, varsinkin heidän öisen juttelutuokion jälkeen. Tunne oli molemminpuolinen, ja eräänä iltana Joeyn ollessa poissa he suutelivat. Kathy jätti Joeyn ja sanoi, että hänellä on tunteita erästä toista kohtaan. Chandler paljasti Joeylle tunteensa ja ystävyys meni hetkeksi katkolle. Chandlerin vietettyä kiitospäiväaterian laatikossa Joey antoi anteeksi. Chandler ja Kathy seurustelivat hetken aikaa, mutta suhde päättyi, kun riidan seurauksena Kathy petti Chandleria.
Naissuhteet > Monica

Frendien ollessa Lontoossa viettämässä Rossin ja Emilyn häitä, Chandler ja Monica ajautuivat sänkyyn. He sopivat aluksi, että kun he palaavat kotiin, kaikki pysyy ennallaan, mutta se ei kuitenkaan onnistunut ja he aloittivat salasuhteen. Lopulta suhde paljastui muille ja Monica ja Chandler tunnustivat toisillensa rakkautensa. Ensimmäiseksi suhteesta sai tietää Joey, joka joutui piilottelemaan asiaa monia kertoja laittamalla itsensä noloon asemaan. Ross sai tietää suhteesta viimeiseksi nähdessään parin harrastamassa seksiä asunnonsa ikkunasta. Ross oli Monican veli, joten aluksi hän ei suhtautunut asiaan hyvin, mutta saadessaan tietää parin välisestä rakkaudesta, hänen näkökulmansa muuttui. Todellisuudessa Monica oli tullut etsimään Joeyta Chandlerin hotellihuoneesta. Frendien ollessa Las Vegasissa Monica ja Chandler aikoivat mennä naimisiin, mutta tajusivat hätiköivänsä. He kuitenkin muuttivat yhteen ja kuudennen tuotantokauden lopussa Chandler kosi Monicaa. Häitä juhlittiin vuotta myöhemmin. Joey toimi heidän pappinaan saatuaan luvan siihen internetistä.
Viimeisellä tuotantokaudella he ostivat uuden asunnon ja adoptoivat kaksoset, jotka nimesivät Ericaksi (lasten äidin mukaan) ja Jackiksi (Monican isän mukaan). Chandlerilla oli muutamaan otteeseen ongelmia Monican entisen miesystävän Richardin (Tom Selleck) kanssa, joka oli heidänkin suhteensa aikana yhä rakastunut Monicaan.
Ystävyys Joeyn kanssa

Chandler tunnetusti jakoi asuntonsa parhaan ystävänsä Joey Tribbianin kanssa. Heidän asunnostaan tuli yksi tärkeistä kuvauskohteista sarjassa ja oli yksi muutamista porukan tapaamispaikoista. Kaksikolla oli yksi pidetyimmistä ja kestävimmistä ystävyyssuhteista tilannekomedioiden historiassa ja se sisälsi paljon humoristisia tilanteita.
Heidän seikkailuihinsa kuuluvat muun muassa Rossin pojan Benin hukkaaminen bussiin  sekä isojen tv-tuolien ostaminen. Joey myös rakensi "viihdekeskuksen", joka oli niin iso, että se peitti osittain molempien makuuhuoneiden ovet.  Lopulta he päättivät myydä sen, mutta Joey huijattiin menemään yhteen kaapin laatikoista, jonka huijari sulki ja varasti kaikki heidän huonekalunsa ja arvokkaat tavaransa (viihdekeskusta lukuun ottamatta).  Kaksikko vaihtoi sitten viihdekeskuksen kanoottiin. He omistivat myös tipun, josta myöhemmin kasvoi kukko, sekä ankan. Tuttuja kohtauksia sarjassa olivat myös heidän pöytäjalkapallopelinsä sekä Baywatchin katsominen.
Kaksikon tiet erkanivat hetkeksi Joeyn muuttaessa omaan asuntoonsa kokeillessaan yksin asumista. Sillä aikaa Chandler valitsi itselleen uuden kämppiksen Eddien josta hän ei myöhemmin pääsyt melkein millään eroon. Lopulta Joeyn Päivien viemää -hahmo Dr. Drake Ramoray poistettiin sarjasta ja hän muutti rahapulan (ja ikävän) vuoksi takaisin Chandlerin luokse.
Chandlerin muutettua Monican luokse Joey ja Chandler pysyivät yhä läheisinä ollessaan naapureita. Viimeisessä jaksossa Monica tuhosi kaksikon pöytäjalkapallopöydän pelastaakseen Tipu Jr.:n ja Ankka Jr.:n sen sisältä. Muuttaessaan uuteen asuntoon Chandler ja Monica kertoivat Joeylle, että heidän asunnossaan tulisi olemaan "Joey-huone" ja hän voisi tulla koska vain haluaa.
Aiheesta muualla

Frendit.org – Chandler Bing (Arkistoitu – Internet Archive)
| --- | --- |
Tuotantokaudet :  Ensimmäinen kausi (Mistä kaikki alkoi)  ·  Toinen kausi  ·  Kolmas kausi  ·  Neljäs kausi  ·  Viides kausi  ·  Kuudes kausi  ·  Seitsemäs kausi  ·  Kahdeksas kausi  ·  Yhdeksäs kausi  ·  Kymmenes kausi (Loppu)
Hahmot :  Monica Geller  ·  Rachel Green  ·  Phoebe Buffay  ·  Joey Tribbiani  ·  Chandler Bing  ·  Ross Geller
Luojat :  David Crane  ·  Marta Kauffman
Musiikki:  ”I'll Be There for You”
Aiheeseen liittyvät artikkelit:  Joey  ·  Rachel-kampaus  ·  Central Perk
Katajalampi (Luumäki)

| Katajalampi |
| --- | --- |
Valtiot:  Suomi
Maakunnat:  Etelä-Karjala
Kunnat:  Luumäki
Koordinaatit:  60°56′41″N, 27°18′52″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Harjunjoen–Lappalanjärven alue (14.18)
Laskuoja:  oja Kortelamminojaan 
Järvinumero:  14.187.1.011
Mittaustietoja
Pinnankorkeus:  73,1 m  
Pituus:  180 m  
Leveys:  140 m  
Rantaviiva:  0,49 km  
Pinta-ala:  1,7 ha  
Saaria:  ei saaria 
 fiKatajalampi 
Katajalampi  on Etelä-Karjalassa Luumäellä Hietamiehen kylän lähellä sijaitseva lampi.
Maantietoa

Lammen pinta-ala on 1,7 hehtaaria, se on 200 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Kymijoen alueen (14.1) Harjunjoen–Lappalanjärven alueella (14.18), jonka Saunajoen valuma-alueeseen (14.187) se kuuluu. Lammen vedenpinnan korkeus on 73,1 metriä mpy.
Elena Kaliská

| Mitalit | Mitalit | Mitalit |  |
| --- | --- | --- | --- |
|  Kaliská vuonna 2011 |  Kaliská vuonna 2011 |  Kaliská vuonna 2011 |  |
Maa:   Slovakia
Naisten koskipujottelu
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | K-1 |  |
|  Kultaa | Peking 2008 | K-1 |  |
| MM-kilpailut  | MM-kilpailut  | MM-kilpailut  |  |
|  Kultaa | Penrith 2005 | K1 |  |
|  Kultaa | Bratislava | K1 joukkue |  |
|  Hopeaa | Foz do Iguaçu 2007 | K1 |  |
|  Hopeaa | La Seu d'Urgell 2009 | K1 joukkue |  |
|  Pronssia | Deep Creek Lake 2014 | K1 joukkue |  |
Elena Kaliská (19. tammikuuta 1972 Zvolen, Tšekkoslovakia) on slovakialainen koskipujottelija, olympiavoittaja ja maailmanmestari. Hän voitti olympiakultaa Ateenassa 2004 ja Pekingissä 2008.
Kaliská on osallistunut olympialaisiin neljästi. Ensimmäisen kerran hän oli mukana Atlantan olympialaisissa. Hän oli kajakkiyksikkökilpailun 19. Neljä vuotta myöhemmin Sydneyn olympialaisissa 2000 Kaliská oli kajakkiyksikkökilpailun neljä voitettuaan karsintakierroksen. Ateenan olympialaisissa 2004 Kaliská oli karsintakierroksen jälkeen toinen, mutta oli välierien paras. Hän säilytti johtoasemansa myös loppukilpailussa voittaen uransa ensimmäisen olympiakullan. Pekingin olympialaisissa 2008 Kaliská kilpaili kajakkiyksikkökilpailussa. Hän voitti karsintakierroksen. Hän oli johdossa myös välierälaskun jälkeen. Hän sai myös parhaat pisteet viimeisessä laskussa voittaen toisen olympiakultansa.
Kaliskálla on kahden olympiakullan lisäksi kaksi MM-kultaa, kaksi MM-hopeaa ja yksi MM-pronssi. Lisäksi hänellä on useita EM-mitaleja.
Eteläafrikankirvinen

| Eteläafrikankirvinen> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Västäräkit Motacillidae
Suku::  Kirviset Anthus
Laji::  pseudosimilis
Kaksiosainen nimi
 Anthus pseudosimilis  (Liversidge & Voelker, 2002) 
Katso myös
   Eteläafrikankirvinen Wikispeciesissä  
Infobox OKNimi-testi OK: 
Eteläafrikankirvinen (Anthus pseudosimilis) on eteläisessä Afrikassa esiintyvä, kirvisten sukuun kuuluva  varpuslintu. Sen esiintymisalue tunnetaan huonosti. Eniten havaintoja on Etelä-Afrikasta Kimberleyn alueelta, mutta myös muualta maan pohjoisosista sekä Botswanan väliseltä rajaseudulta ja Namibiasta. Richard Liversidge ja Gary Voelker kuvailivat lajin holotyypin Kimberleystä vuonna 2002.
Eteläamerikankirvinen

| Eteläamerikankirvinen |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Västäräkit Motacillidae
Suku::  Kirviset Anthus
Laji::  lutescens
Kaksiosainen nimi
 Anthus lutescens  (Pucheran, 1855) 

Katso myös
   Eteläamerikankirvinen Wikispeciesissä   Eteläamerikankirvinen Commonsissa 
Infobox OKNimi-testi OKIUCN-testi OK: 
Eteläamerikankirvinen (Anthus lutescens) on eteläamerikkalainen varpuslintu. Sen nimialalajin elinympäristö käsittää mantereen pohjoisosan, pääosan Brasiliasta, Uruguayn, Itä-Bolivian ja osan Argentiinaa; alalaji parvus elää Panaman Tyynenmeren puoleisella osalla; alalaji peruvianus Perun ja Pohjois-Chilen rannikolla. Jacques Pucheran kuvaili lajin holotyypin Rio de Janeiron lähistöltä 1855.
Dreamland (Robert Milesin albumi)

| Dreamland Robert Miles |
| --- | --- | --- |

Studioalbumin tiedot
 Julkaistu: 1996
 Formaatti: CD
 Tuottaja(t): Robert Miles
 Tyylilaji: Dream house
 Kesto: 70.15
 Levy-yhtiö: Motor Music (Saksa), Arista Records (Yhdysvallat), Deconstruction Records (Iso-Britannia)
Robert Milesin muut julkaisut
|   | Dreamland 1996 | 23am 1997 |
Dreamland on Robert Milesin vuonna 1996 julkaistu esikoisalbumi. Levyn ensimmäinen single Children oli ilmestyessään suuri hitti[lähde? ].
Yleistä

Kaikki sävellykset ovat Robert Milesin (oik. Roberto Concina) omaa käsialaa, hän myös sovitti ja tuotti levyn. Winter Editionin kuudennen raidan One & one sävelsivät kuitenkin Billy Steinberg, Rick Nowels ja Marie Claire. Laulajina levyllä toimivat Maria Nayler ja Fiorella Quinn.
Kappaleet

Children (Dream Version) – 7.05
Fable (Message Version) – 6.23
Fantasya – 5.44
Landscape – 6.02
In My Dreams – 6.08
One & One (Radio Version) – 4.00 (vain Winter Edition -erikoispainoksella)
Princess of Light – 6.21
Fable (Dream Version) – 7.13
In the Dawn – 8.00
Children (Original Version) – 6.20
Red Zone – 6.57
Eila Kantola

Eila Arna Astrid Kantola (20. maaliskuuta 1914 Leppävirta – 19. toukokuuta 1993 Säkylä) oli suomalainen lastenkirjailija.
Teoksia

Tiukupeikko ja muita satuja. Karisto 1945
Jääprinsessa : tarinoita lapsille. Karisto 1946
Tyttö ja Metsähiisi : satuja ; kuv. Helga Sjöstedt. Karisto 1952
Runoja 1938-1946. Runogalleria, Helsinki 1994
Erikoisryhmä Stuttgart

Erikoisryhmä Stuttgart (saks. SOKO Stuttgart) on saksalainen, vuodesta 2009 asti esitetty rikossarja. Sarjassa rikokset tapahtuvat Stuttgartin maisemissa. Sarja on osa ZDF:n ja ORF:in "SOKO"-sarjaa, joka sisältää saksalaisissa ja itävaltalaisissa kaupungeissa kuvattuja rikossarjoja.
Saksan kuudenneksi suurimman kaupungin kaduille mahtuu monenlaista rikollisuutta, mutta ilman kiinnijäämistä sielläkään eivät pahantekijät voi mellastaa, sillä rikosylikomisario Martina Seiffert (Astrid M. Fünderich) johtaa Stuttgartin murharyhmää vastuullisesti ja rauhallisin ottein. Seiffert ei menetä malttiaan kiperissäkään tilanteissa, mutta rikoskomisario Joachim "Jo" Stoll (Peter Ketnath) on toista maata. Hän on nopea reagoimaan ja valmis venyttämään lain kirjainta jos siihen on tarvetta.
Tutkijapari tulee hyvin juttuun ja täydentävät hyvin toisiaan. Heillä on myös apunaan psykologiaan erikoistunut älykkö komisario Anna Badosi (Nina-Friederike Gnädig) ja tietoteknisen puolen hyvin hallitseva Rico Sander (Benjamin Strecker). 
Osasto raportoi toiminnastaan rikospoliisin ylimmälle johdolle, johtaja Michael Kaiserille (Karl Kranzkowski), joka on luotettava henkilö.
Saksassa Erikoisryhmä Stuttgartia tuottaa Bavaria Film ja ZDF. Suomessa sarjaa on esittänyt Yle TV2, lauantai-iltaisin kello 20.50. Yhden jakson pituus on n. 50 minuuttia.
Aiheesta muualla

Erikoisryhmä Stuttgart Internet Movie Databasessa (englanniksi)
Erikoisryhmä Stuttgart ZDF:n sivuilla
Sarjan esittely YLE:n sivuilla (Arkistoitu – Internet Archive)
Ehunlammi

| Ehunlammi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°59′11″N, 24°54′19″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kertejoen valuma-alue (35.69)
Laskujoki:  ei laskuojaa 
Järvinumero:  35.692.1.004
Mittaustietoja
Pinnankorkeus:  110,4 m  
Rantaviiva:  0,714 km  
Pinta-ala:  2,643 ha  
Saaria:  ei saaria 
 fiEhunlammi 
Ehunlammi  on Keski-Suomessa Jämsässä Ehunsalmin kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 2,6 hehtaaria ja se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 700 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Kertejoen valuma-alueella (35.69), jonka Kerteselän lähialueeseen (35.692) se kuuluu.
Elektroninen tuhoaminen

Elektroninen tuhoaminen tarkoittaa tuhoavaa, palautumatonta vaikutusta elektroniikan tai sähkömagneettisen spektrin kautta. Elektroninen tuhoaminen kohdistuu sekä vastaanottimeen että lähettimeen.
Tärkeimmät elektronisen tuhoamisen välineet ovat:
HPM
EMP
Suurteholaser ja
Hiukkasase.
Elektronisen tuhoamisen pääkohde on elektroniikka, mitä herkempi (mitä pienempi rakenne), sitä parempi elektronisen tuhoamisen kannalta. Erityisen herkkiä ovat nykyaikaiset mikropiirit.
Elektronisella tuhoamisella (laser, hiukkasase) voidaan tuhota myös muita rakenteita kuin elektroniikkaa.
Eila Jokela

Eila Jokela 1950–1960-luvun vaihteessa.
Eila Auroora Jokela (29. huhtikuuta 1915 Rovaniemi – 21. lokakuuta 2002 Rovaniemi) oli suomalainen päätoimittaja.
Elektroninen polttoaineen ruiskutus

Polttoaineen ruiskutusjärjestelmän toiminta.
Elektroninen polttoaineen ruiskutus (engl. Electronic Fuel Injection, EFI) on polttomoottoreissa käytetty polttoaineen syöttämisestä palotilaan huolehtiva elektroninen järjestelmä. Ennen elektronista ruiskutusta on käytetty mekaanista polttoaineen ruiskutusta.
EFI-järjestelmissä polttoaineen ja ilman seos lasketaan erilaisten anturien antamien tietojen avulla. EFI-yksikkö laskee polttoaineen määrän oikeaksi suhteutettuna erilaisiin olosuhteisiin moottorin sisällä ja ympäröivässä ulkoilmassa.
Elektroninen tiedustelu ja valvonta

Elektroninen tiedustelu ja valvonta, (engl. Electronic Support (ES), aiemmin myös Electronic Support Measures (ESM)) on elektronisen sodankäynnin osa-alue. Siitä käytetään kasvavasti myös termiä "elektroninen tuki".
Elektroninen tiedustelu ja valvonta etsii, havaitsee, tunnistaa, esittää ja seuraa taistelukentän elektronisia kohteita. Se voi kohdistua lähinnä vain lähettimiin. Hajasäteilyn osalta kohteina voivat olla myös vastaanottimet.
Elektronisen tiedustelun ja valvonnan tuloksia käytetään mm:
taistelukentän elektronisen tilannekuvan luontiin ja esittämiseen
elektronisen toiminnan seuraamiseen
muun tiedustelun suuntaamiseen
johtopäätöksiin vastustajan toiminnasta tai sen muutoksista
elektroniseen uhkavaroitukseen
elektronisen vaikuttamisen suuntaamiseen
muun vaikutuksen, esimerkiksi epäsuoran tulen tai täsmäaseiden suuntaamiseen.
SIGINT, (strateginen) rauhan aikainen signaalitiedustelu luo koko elson pohjan ja erotetaan yleensä elektronisesta tiedustelusta ja valvonnasta, joka on enemmän sodan ajan operatiivista ja taktista toimintaa.
Elena Kats-Chernin

Kats-Chernin, 2018
Elena Kats-Chernin (s. 4. marraskuuta 1957 Taškent) on uzbekistanilaissyntyinen australialainen säveltäjä. Hän aloitti musiikinopintonsa Jaroslavlissa ja opiskeli sitten Gnesin-musiikkiakatemiassa Moskovassa (1972–75). Vuosina 1975–80 Kats-Chernin sai Richard Toopilta sävellysopetusta Sydneyn musiikkikonservatoriossa, ja hän suoritti opintoja myös Helmut Lachenmannin johdolla Saksassa. Kats-Chernin asui Saksassa vuosina 1980–94, mutta sittemmin hänen asuinmaansa on ollut Australia.
Kats-Chernin on saanut muun muassa Sounds Australian Awardin (1996) ja Jean Bogan -palkinnon (1996). Hänen kustantajansa on Boosey & Hawkes. Hänen tuotantoonsa kuuluu lukuisia näyttämöteoksia, kuten oopperoita ja kamarioopperoita. Lisäksi hän on säveltänyt runsaasti orkesteri-, kamari-, piano- ja vokaalimusiikkia. Pianomusiikin joukossa on Book of Rags (1995–99). Orkesterituotantoon kuuluvat muiden muassa teokset Mythic (2004) ja Garden of Dreams (didgeridoolle, pianolle ja orkesterille; 2009). Kats-Cherninin teoksia ovat esittäneet muiden muassa Ensemble Modern, Bang on a Can All-Stars ja Sydneyn sinfoniaorkesteri.
Aiheesta muualla

Australian Music Centre: Elena Kats-Chernin (englanniksi)
AllMusic: Elena Kats-Chernin (englanniksi)
¨
Katajalampi (Sysmä)

| Katajalampi |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°31′04″N, 25°43′51″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Sulkusalmeen 
Järvinumero:  14.221.1.292
Mittaustietoja
Pinnankorkeus:  94,6 m  
Pituus:  260 m  
Leveys:  140 m  
Rantaviiva:  0,707 km  
Pinta-ala:  2,276 ha  
Saaria:  ei saaria 
 fiKatajalampi 
Katajalampi  on Päijät-Hämeessä Sysmässä Tikkalan kylän lähellä sijaitseva lampi.
Maantietoa

Lammen pinta-ala on 2,3 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Lammen vedenpinnan korkeus on 94,6 metriä mpy.
Elena Korosteleva

| Elena Korosteleva> Алена Карасцелева |
| --- | --- |
 Elena Korosteleva (2011).
Henkilötiedot
Syntynyt: 24. tammikuuta 1972 (ikä 52) Minsk
Elena Korosteleva (valkoven. Алена Карасцелева,  Alena Karastseleva), (s. 24. tammikuuta 1972 Minsk) on valkovenäläinen tutkija, joka on keskittynyt tutkimaan demokratian kehitystä ja Euroopan politiikkaa. Hän on Kentin yliopiston kansainvälisen politiikan professori.
Hän on erikoistunut tutkimaan kotimaansa Valko-Venäjän, Moldovan ja Ukrainan politiikkaa. Hän on suorittanut tohtorin tutkinnon poliittisesta sosiologiasta Valko-Venäjän valtionyliopistossa (1997) sekä tohtorin tutkinnon Euroopan politiikasta Bathin yliopistossa Isossa-Britanniassa (2001). Hän on toiminut vierailevana professorina muun muassa Valko-Venäjän valtionyliopistossa, College of Europessa ja Azerbaidžanin diplomaattiakatemissa.
Aiheesta muualla

http://www.researchgate.net/profile/Elena_Korosteleva
http://www.kent.academia.edu/ElenaKorosteleva